## Møtereferat

**Møtet gjelder:** Menighetsrådsmøte i Sverresborg kirkesenter 20.11.2019 kl. 19

**Deltakere:** Michael M. Belsnes Anette Garstad Pettersen David Høivik

Charlotte Erichsen Elvebakk Silje Kristin Meisal

Ivar Selmer-Olsen Julie H. Mjøen Olav Stenhaug

Terje Ø. Simonsen Magnus K. Vinnes Nora Levold

Halldis Nergård David Høivik Charlotte Erichsen Elvebakk

Silje Kristin Meisal Knut Sørby

**Forfall:** Astrid Sollie

**Møteinnkaller:** Menighetsrådets leder

**Møtested:** Sverresborg kirkesenter, Gamle Oslovei 21

**Åpning ved Halldis Nergård**

**Sak 57/19 Protokoller**

Referat fra møte i Sverresborg menighetsråd 29.10.2019 ble godkjent

AU-referat fra 14.11.2019 ble tatt til orientering

**Sak 58/19** **Orienteringssaker**

* Avslutningssamling for nye og gamle MR samt stab (og avgått sokneprest Solbu): Oppmøte til varmt måltid på Ni Muser kl 1730, omvisning og orientering i St Olav katolske domkirke kl 1900.
* Julemessa 22. og 23. november. Sangkveld den 22.
* Åpen kirke Allehelgen, se AU-referat fra 14.11.19. AU har vedtatt at vi gjentar Opne kikre i 2020.
* Hvem har rett til å bruke kirken? Om disposisjonen av Havstein kirke. Ivar Selmer-Olsen orienterte om brev som blir sendt kirkevergen.
* Jula og frivillige ved gudstjenester. Aud Singstad sender ut mail med link til dokumentet hvor man kan gå inn å sette seg opp som frivillige under gudstjenestene
* Søknad er sendt til soneleder om støtte til puterens (evt kjøp av nye) og salmebøker i Havstein, samt støtte til bortreiseseminar for MR og stab.
* Medarbeiderfest tirsdag 28.12 kl. 18. Invitasjon kommer.

**Sak 59/19 Dato for bortreiseseminar**

Menighetsrådet bestemte dato for bortreiseseminar. Komite oppnevnes, se sak 60/19

*Vedtak: Bortreiseseminar fastsettes til 19.-20- september 2020.*

(Enstemmig)

**Sak 60/19 Oppnevning arbeidsutvalg og utvalg**

Det er hensiktsmessig for arbeidet i MR (og for arbeidsfordelingen i rådet) at representanter fra rådet sitter i de viktigste utvalgene. Da kan de rapportere direkte og bringe saker fra og til rådet. I tillegg møter andre oppnevnte frivillige og aktuelle stabsrepresentanter. Kultur- og gudstjenesteutvalget splittes opp i 2020 fordi et betydelig liturgiarbeid og venter. Ansvar for å skaffe frivillige til gudstjeneste, bibelkontakt og ansvarlig for menighetens nettsider legges til staben. Utvalgene blir ledet av stabsrepresentant der ikke annet avtales. Utvalgene blir bedt om drøfte strategier og rapportere om sine strategiske valg på MR 22 januar.

Arbeidsutvalget (oppnevnt 29.10.19):

Leder av MR Ivar Selmer-Olsen

Nestleder av MR Julie Mjøen

Soknepresten

Menighetsforvalter(sekretær)

Kirkelig fellesråd representant Ivar Selmer-Olsen

Kirkelig fellesråd vararepresentant Knut Sørby

Utvalg:

*Vedtak: MR oppnevner følgende utvalgsrepresentanter:*

*Husstyret Olav Stenhaug*

*Redaksjonen for menighetsbladet Halldis Nergård og Silje K. Meisal*

*Kulturutvalget minst Knut Sørby (i tillegg til kantor og en av prestene)*

*Gudstjenesteutvalget Magnus K. Vinnes og Charlotte E. Elvebakk*

*(i tillegg til prestene)*

*Diakoniutvalget (inkl. frivillighetsarbeid) Astrid Sollie (i tillegg til diakon)*

*Trosopplæringsutvalget Anette Garstad Pettersen*

*(i tillegg til menighetspedagog)*

*Ungdomsstyret Julie H. Mjøen (i tillegg til kapellan)*

*Misjonsutvalget*

*Planleggingskomite for september-seminaret Michael M. Belsnes, Terje Ø. Simonsen, Olav Stenhaug*

*Menighetens representant i styret for Fjellseter kapell Nora Levold*

(Enstemmig)

**Sak 61/19 Budsjett 2020**

Hanne Bergfjord la fram forslag til Budsjett for 2020 med kommentarer og forklaringer.

*Vedtak:*

*Sverresborg menighetsråd vedtok det framlagte budsjett for 2020 med de endringer som ble gjort i møtet*.

*(Enstemmig)*

**Sak 62/19 Strategier**

*Vedtak:*

*MR viderefører menighetsrådets visjon og verdier for perioden 2019-23.*

*MR vedtar følgende overordnende strategiske vektlegginger for 2020:*

* *Konsolidering av de mange gode tilbud vi har til mange aldersgrupper*
* *Tilbud til voksne ungdommer*
* *Kulturkvelder*
* *I tillegg ber rådet utvalgene se på menighetens visjon og verdier og vurdere de målene de har med sine forslag til tiltak.*

*MR ber utvalgene konkretisere strategiske tiltak og legge dem fram for rådet 22. januar, tiltakene bør både se på egne behov på virksomhetsområdet og ta inn over seg rådets overordnede strategier.*

(Enstemmig)

**Sak 63/19 Invitasjon til samarbeid fra Byåsen**

Byåsen menighet invitere Sverresborg menighet til samarbeid om sitt Ramalah-prosjekt i Palestina.

*Vedtak:*

*MR inviterer representanter fra Byåsen MR til MR-møtet i januar for å orientere om saken og ber om forslag til konkretiseringer om hva samarbeidet vil innebære for oss.*

(Enstemmig)

**Sak 64/19 Forespørsel om uttalelse**

Holla og Helgen MR har bedt Sverresborg MR om å uttale seg om «mennesker uten rett til opphold i verden», det vil si papirløse flyktninger

*Vedtak: Sverresborg MR støtter initiativet til Holla og Helgen MR og sender egen uttalelse.*

(Vedtatt med 10 stemmer for, 5 blanke og 1 mot)

**Sak 65/19 Eventuelt**

* MR ber husstyret legge fram forslag til hvordan menighetens visjon og verdier kan markeres i kirkesenteret og i kirken